cyanic-selkie/wikianc huggingface dataset:
আন্তর্জাতিক আইনের উৎস
thumb|[[ভিয়েনা কংগ্রেস|ভিয়েনা কংগ্রেসে গৃহীত আইনের প্রচ্ছদ; এ ধরনের কংগ্রেস বা কনভেনশনে গৃহীত চুক্তি বা সন্ধি আন্তর্জাতিক আইনের অন্যতম উৎস]]
আন্তর্জাতিক আইনের উৎস আইন সৃষ্টির সাথে সম্পর্কিত। এ আইন একদিনে গড়ে উঠে নি। ধীরে ধীরে কতিপয় উৎসের ওপর ভিত্তি করে এটি গড়ে উঠেছে। বহু বছর ধরে বিচার-বিশ্লেষণ ও বিতর্কের পরে অনেক প্রভাবশালী রাষ্ট্রের সাধারণ সম্মতিক্রমে তা গড়ে উঠেছে এবং ধীরে ধীরে সুপ্রতিষ্ঠিত হয়েছে। অর্থাৎ আন্তর্জাতিক আইনের বিধান সৃষ্টি হচ্ছে এমন একটি প্রক্রিয়া যার ফলাফল হল আন্তর্জাতিক আইন।
আন্তর্জাতিক আইনের উৎসগুলোকে দুই ভাগে ভাগ করা যায়:
একটি নির্দিষ্ট প্রক্রিয়া ও পদ্ধতিতে সার্বভৌম রাষ্ট্রের সাধারণ সম্মতি সৃষ্টি হয়। এ সাধারণ সম্মতি আন্তর্জাতিক আইনের মূল ভিত্তি। রাষ্ট্রসমূহের এ সাধারণ সম্মতি আন্তর্জাতিক আইনকে বৈধতা দান করে। সুতরাং আন্তর্জাতিক আইন পালনের মূলসূত্র হিসেবে সাধারণ সম্মতিকে ধরে নিয়ে "জনগণের ইচ্ছা" যা রাষ্ট্রসমূহের সমন্বিত ইচ্ছা দ্বরা প্রতিফলিত হচ্ছে, তাকে আন্তর্জাতিক আইনের আনুষ্ঠানিক উৎস বলা হয়।
আবার যেসব বিষয় বা বস্তু আন্তর্জাতিক আইনের উপস্থিতির সাক্ষ্য দেয় অর্থাৎ যে প্রকৃত উৎস থেকে আইন তার শক্তি আহরণ করে, তাকে বস্তুগত উৎস বলে। আন্তর্জাতিক চুক্তি, প্রথা, আন্তর্জাতিক আদালতের সিদ্ধান্ত বা জাতিসংঘ সাধারণ পরিষদের গৃহীত প্রস্তাবাবলী বস্তুগত উৎসের অন্তর্গত। আন্তর্জাতিক আইন মূলত প্রথাভিত্তিক আইনের একটি অন্যতম উৎস হিসেবে স্বীকৃত। প্রথাই আন্তর্জাতিক আইনের প্রাথমিক উৎস এবং অনেকাংশে প্রথাসমূহই ক্রমান্বয়ে চুক্তিতে রূপান্তরিত হয়েছে। সাম্প্রতিককালে আন্তর্জাতিক আইনের উৎস হিসেবে ন্যায়পরায়ণতাকে বিবেচনায় আনা হয়।
আন্তর্জাতিক আদালতের সংবিধি ৩৮ (১)
আন্তর্জাতিক আইনের উৎস নির্ণয়ে আন্তর্জাতিক আদালতের সংবিধি ৩৮ (১) ধারা যথেষ্ট গুরুত্ব বহন করে। এ ধারা অনুযায়ী বিরোধ নিষ্পত্তির জন্য আদালত যে আইন প্রয়োগ করবে তা হল:
আন্তর্জাতিক প্রথা
প্রথা হল এমন সব আচার-আচরণ যা নিয়মনীতিতে পরিণত হয়ে আইনগত স্বীকৃতি লাভ করে। প্রথা হলেই যে তা আন্তর্জাতিক আইনের উৎস তা নয়। প্রথাকে অবশ্যই সুনির্দিষ্ট হতে হবে; অনির্দিষ্ট কোন প্রথা কখনোই আইনের উৎস হতে পারে না। কেবলমাত্র স্মরণাতীতকাল থেকে চলে আসা আইনের উৎস প্রথা হিসেবে বিবেচিত। এটিকে যথেষ্ট পরিমাণে যৌক্তিক হতে হবে এবং অসামঞ্জস্যপূর্ণ কোন প্রথা স্বীকৃতি পাওয়ার যোগ্য নয়। এবং সবশেষে প্রথাকে অবশ্যই ন্যায্য অধিকার আদায় ও প্রতিষ্ঠার ক্ষেত্রে সহায়ক হতে হবে।
সাধারণ নীতিমালা
thumb|আন্তর্জাতিক ন্যায়বিচার আদালত; আন্তর্জাতিক আইনের অন্যতম উৎসস্থল যেসব ক্ষেত্রে প্রথাভিত্তিক আইন আর চুক্তিভিত্তিক আইনের মধ্যে মতবিরোধ পরিলক্ষিত হয়, সেসব ক্ষেত্রে জাতিসমূহ কর্তৃক স্বীকৃত ও গৃহীত আইনের সাধারণ নীতিসমূহ আন্তর্জাতিক আইন হিসেবে স্বীকৃতি পায়। এ সাধারণ নীতিমালা দুই ধরনের: আন্তর্জাতিক আইনের সাধারণ নীতি ও রাষ্ট্রীয় আইনের সাধারণ নীতি। এ ধরনের আইনগুলো ন্যায়বিচার, সাম্য, সুবিধাবিধৃত ও যুক্তিনির্ভর বলে আন্তর্জাতিক আইনের অন্যতম উৎস হিসেবে বিবেচিত হয়ে আসছে। আন্তর্জাতিক আদালত সাধারণ নীতি বলতে নিন্মোক্ত বিষয়াবলীকে নির্দেশ করেছে:
উল্লেখ্য, রাষ্ট্রীয় আইনের কিছু সাধারণ নীতিমালা আন্তর্জাতিক আইনের উৎস হিসেবে বিবেচিত হতে পারে।
বিচার বিভাগীয় সিদ্ধান্ত এবং পণ্ডিত ব্যক্তিদের মতামত
বিচার বিভাগীয় সিদ্ধান্ত ও আন্তর্জাতিক আইনবিদদের লেখনীকে আইনের সঠিক বিধান নির্ণয়ের অন্যতম সহায়ক মাধ্যম। আইনের প্রকৃত বিধান নির্ধারণে অবশ্যই এর যথেষ্ট গুরুত্ব রয়েছে। রাষ্ট্রীয় আদালতের রায় ও আন্তর্জাতিক বিচার বিভাগীয় সিদ্ধান্ত আন্তর্জাতিক আইনের বিধান নির্ধারণে উল্লেখযোগ্য ভূমিকা পালন করে। রাষ্ট্রীয় স্বীকৃতি ও বহিঃসমর্পণ সংক্রান্ত অনেক আন্তর্জাতিক প্রথার বিকাশে এ ধরনের রায় উল্লেখযোগ্য ভূমিকা পালন করে।
ন্যায় পরায়ণতা
আন্তর্জাতিক আইন একটি ক্রমবিকাশমান আইন এবং এ কারণে উৎস হিসেবে ন্যায়পরায়ণতার গুরুত্ব অত্যধীক। কিছু কিছু মামলায় আন্তর্জাতিক আদালত যখন কোন চুক্তি, প্রথা বা অন্য কোন উৎসের উপস্থিতি পায় না, তখন অনেক ক্ষেত্রেই ন্যায়পরায়ণতার উপর ভিত্তি করে মামলার সিদ্ধান্ত গ্রহণ করা হয়।
সুচেতা দালাল
সুচেতা দালাল (জন্ম ১৯৬২) একজন ভারতীয় ব্যবসায়িক সাংবাদিক এবং লেখক। তিনি দুই দশকেরও বেশি সময় ধরে সাংবাদিকতা করছেন এবং ২০০৬ সালে সাংবাদিকতার জন্য পদ্মশ্রী পুরস্কারে ভূষিত হন। তিনি ১৯৯৮ সাল পর্যন্ত টাইমস অফ ইন্ডিয়ার ফিন্যান্স সম্পাদক ছিলেন। এরপর তিনি ইন্ডিয়ান এক্সপ্রেস গ্রুপে পরামর্শক সম্পাদক হিসাবে যোগদান করে ২০০৮ সালে ছেড়ে দেন। তিনি হর্ষদ মেহতার ১৯৯২ সালের স্টক মার্কেট কেলেঙ্কারি প্রকাশ করার জন্য পরিচিতি লাভ করেন।
২০০৬ সালে, তিনি তার স্বামী দেবাশিস বসুর আরম্ভ করা বিনিয়োগ বিষয়ক একটি পাক্ষিক পত্রিকামানিলাইফের জন্য লিখতে শুরু করেন। তিনি এখন মানিলাইফের ব্যবস্থাপনা সম্পাদক। ২০১০ সালে, ভারতের দুর্বল আর্থিক সাক্ষরতা বিষয়ে প্রতিক্রিয়াস্বরূপ, তিনি এবং তার স্বামী মুম্বাই ভিত্তিক একটি অলাভজনক সংস্থা মানিলাইফ ফাউন্ডেশন প্রতিষ্ঠা করেন। তিনি কর্পোরেট বিষয়ক মন্ত্রণালয়ের, বিনিয়োগকারী শিক্ষা ও সুরক্ষা তহবিলের সদস্য। ১৯৯২ সালে, তিনি অসামান্য মহিলা মিডিয়াপারসনদের জন্য নির্ধারিত চামেলি দেবী জৈন পুরস্কারে সম্মানিত হন।
শিক্ষা এবং কর্মজীবন
জাট পরিবারে জন্মগ্রহণকারী সুচেতা, বেলাগাভিতে, সেন্ট জোসেফ কনভেন্ট স্কুলে, তার শিক্ষাগ্রহণ করেন। তারপর তিনি কর্ণাটক কলেজ, ধারওয়াড়ে স্টাটিস্টিক্সে বিএসসি করেন। তিনি একজন প্রশিক্ষিত আইনজীবী যিনি মুম্বাই বিশ্ববিদ্যালয় থেকে এল এল বি (আইনবিদ্যায় স্নাতক).ও এল এলএম করেন।
পরবর্তীকালে, ১৯৮৪ সালে, সুচেতা একটি বিনিয়োগ পত্রিকা ফরচুন ইন্ডিয়াতে চাকরির মাধ্যমে সাংবাদিকতায় তার কর্মজীবন শুরু করেন। পরে, তিনি বিজনেস স্ট্যান্ডার্ড এবং দ্য ইকোনমিক টাইমসের মতো সংবাদ সংস্থাগুলিতে কাজ করেন। ১৯৯০ এর দশকের গোড়ার দিকে, তিনি ব্যবসা ও অর্থনীতি শাখার সাংবাদিক হিসাবে মুম্বাই ভিত্তিক বিশিষ্ট সংবাদপত্র টাইমস অফ ইন্ডিয়াতে যোগদান করেন। সেখানে তিনি বেশ কয়েকটি মামলা তদন্ত করেছিলেন যা তাকে সাংবাদিকতা এবং সক্রিয়তার ক্ষেত্রে তার বিশিষ্টতার দিকে পৌছে দেয়। এর মধ্যে ১৯৯২ সালের হর্ষদ মেহতা কেলেঙ্কারী, এনরন কেলেঙ্কারি, ইন্ডাস্ট্রিয়াল ব্যাংক কেলেঙ্কারি, ২০০১ সালের কেতন পারেখ কেলেঙ্কারি অন্তর্ভুক্ত ছিল। তিনি দেবাশিস বসু, গিরিশ সান্ত, শান্তনু দীক্ষিত এবং প্রদ্যুম্ন কৌলের মতো সাংবাদিক এবং বিশ্লেষকদের সাথে ঘনিষ্ঠভাবে কাজ করেছেন। পরে তিনি টাইমস অফ ইন্ডিয়ার ফিনান্সিয়াল এডিটর হন।
পুরস্কার এবং স্বীকৃতি
সাংবাদিকতায় তার উদ্যোগী কাজের জন্য সুচেতাকে পদ্মশ্রী পুরস্কার, মিডিয়া ফাউন্ডেশন কর্তৃক প্রতিষ্ঠিত চামেলি দেবী পুরস্কার এবং ফেমিনার ওম্যান অফ সাবস্ট্যান্স পুরস্কার প্রদান করা হয়েছে।
তার এবং দেবাশিস বসুর বই দ্য স্ক্যামের উপর ভিত্তি করেস্ক্যাম ১৯৯২, হংসল মেহতা পরিচালিত একটি ডকুড্রামা সিরিজ তৈরি হয়েছিল। এটি ২০২০ সালের অক্টোবরে মুক্তি পায় এবং দালালের চরিত্রে অভিনয় করেছিলেন শ্রেয়া ধনন্তরি।
তথ্যসূত্র
<references group="" responsive="1">
সিস্টার্স দ্বীপের মেরিন উদ্যান
সিস্টার্স দ্বীপের মেরিন উদ্যান, জায়গাজুড়ে সিঙ্গাপুরে অবস্থিত একটি মেরিন উদ্যান। এই উদ্যানটি সিস্টার্স দ্বীপের চারপাশের জমি এবং পানির মধ্যে রয়েছে এবং সেন্ট জনস দ্বীপ এবং পুলাউ টেকুকোর উভয় অঞ্চলের পশ্চিম উপকূলকেও ঢেকে রেখেছে।
উদ্যানটি সিঙ্গাপুরের প্রথম সামুদ্রিক উদ্যান এবং এটি উদ্যানের দর্শকদের এই অঞ্চলজুড়ে সমুদ্রের জীবনযাত্রা, নির্দেশিত পদচারণার মাধ্যমে, মেরিন উদ্যান পাবলিক গ্যালারী যেখানে সিঙ্গাপুরের জলজ জীববৈচিত্র্য এবং ডুব ভ্রমনগুলো প্রদর্শন করে, সেখানকার অভিজ্ঞতা অর্জন করতে দেয়, যাতে দর্শনার্থীরা এলাকার সামুদ্রিক জীবন পর্যবেক্ষণ করতে পারে।
সংক্ষিপ্ত বিবরণ
জুলাই ২০১৪ সালে, জাতীয় উদ্যান বোর্ড একটি নতুন সামুদ্রিক উদ্যানের জন্য তাদের পরিকল্পনা ঘোষণা করেছে। উদ্যানটি সিঙ্গাপুরের আদি সামুদ্রিক জীবনের সাথে সম্পর্কিত, প্রচার, শিক্ষা, সংরক্ষণ এবং গবেষণা কার্যক্রমের প্ল্যাটফর্ম হিসাবে কাজ করবে। এটি সিঙ্গাপুরের প্রবাল প্রাচীরগুলো রক্ষার জন্য একটি সামুদ্রিক রিজার্ভ হিসাবেও কাজ করবে, যা বিরল ও বিপন্ন প্রজাতির সমুদ্র ঘোড়া, ঝিনুক, স্পঞ্জ এবং অন্যান্য সামুদ্রিক জীবনযাপনের বাস্তুসংস্থানকে সমর্থন করে।
জীববৈচিত্র্য
উদ্যানটি যে অঞ্চলে রয়েছে সেখানে বিভিন্ন ধরনের সামুদ্রিক জীবন রয়েছে, যার মধ্যে শক্ত এবং নরম প্রবাল এবং সমুদ্রিক বনফুল আছে। আইকনিক সামুদ্রিক জীবের নার্সারিসহ পুনরুদ্ধার কার্যক্রমও উদ্যানে করা বর্ধন প্রচেষ্টার অংশ।
পুলাউ সেমাকাউ থেকে উদ্যানে প্রবাল এবং স্পঞ্জগুলোর উপনিবেশগুলো স্থানান্তরিত করা হয়েছিল। স্থানান্তরিত স্পঞ্জগুলোর মধ্যে নেপচুন কাপ স্পঞ্জের (ক্লিওনা পাটেরা) মতো বিরল প্রজাতি অন্তর্ভুক্ত ছিল, যা সিঙ্গাপুর উপকূল বরাবর ২০১১ সাল নাগাদ আবিষ্কৃত না হওয়া পর্যন্ত এটাকে সেই ১৯০৮ সাল থেকে বিলুপ্ত বলে মনে করা হত।
নির্দেশিত পদচারনা
সিস্টার্স দ্বীপের মেরিন উদ্যানের অন্তর্বর্তী অঞ্চলটি মাত্র ০.৪ মিটার নিচু জোয়ারের সময় গঠিত হয়, যখন এই অঞ্চলের সামুদ্রিক জীবন দেখা যায়, অন্য সময় সাধারণত পানির তলে ডুবে থাকে। মেরিনউদ্যানের আশ্চর্যজনক জীববৈচিত্র্য অনুভব করতে আপনাকে সফরে আসতে হবে এবং প্রকৃতি গাইড আপনার হাত থাকবে। এই নির্দেশিত পদচারনা নিখরচায় পরিচালিত হয় এবং প্রতিটি নির্দেশিত পদচারনায় সেশনে সর্বাধিক একসঙ্গে ৪৫ জনের জন্য উন্মুক্ত। হাঁটাচলা বর্তমানে সিস্টার্স দ্বীপের উপকূল দিয়েই সীমাবদ্ধ।
ডাইভ সাঁতার
২০১৫ সালের সেপ্টেম্বরে উন্মোচন করা এই উদ্যানটিতে সামুদ্রিক ঐতিহ্য এবং জীববৈচিত্র্য রক্ষা এবং উন্নত করতে মেরিন সংরক্ষণ অ্যাকশন পরিকল্পনার অংশ হিসাবে ২টি ডুব সাঁতারের ব্যবস্থা রয়েছে। বিভিন্ন গভীরতায় দুটি বৃত্তাকার ডুব সাঁতার রয়েছে, অগভীর ডুব সাঁতার যেখানে ডুবুরীরা বিশাল আকারের ঝিনুকগুলো দেখতে পারে, সমুদ্রিক বনফুলগুলো এবং ভাঁড় মাছ প্রবাল প্রাচীর এবং বেলে আবাসস্থলের চারপাশে প্রায় ৪ থেকে ৬ মিটার পানির গভীরে পাওয়া যায়, গভীর ডুব সাঁতারে প্রবাল ধ্বংসস্তূপ দেখা যায় প্রায় ১০ থেকে ১৬ মিটার গভীরের পাথুরে এবং পলিল আবাসস্থলে, যেখানে ডুবুরিরা সী ফ্যানস, সী স্টার এবং নেপচুন কাপ স্পঞ্জ পর্যবেক্ষণ করতে পারে। ডুব সাঁতারে পানির নিচে বিভিন্ন জায়গায় অনেক সাইনবোর্ড রয়েছে, যেগুলো এই অঞ্চলে সামুদ্রিক জীববৈচিত্র্যের তথ্য সরবরাহ করে।
বিগ সিস্টার দ্বীপের বড় উপত্যকায় এমন ডুব সাঁতারের সুবিধা তৈরি করার পরিকল্পনা রয়েছে।
সিস্টার্স দ্বীপপুঞ্জের মেরিন উদ্যান পাবলিক গ্যালারী
প্রায় আয়তনের গ্যালারীটি ১৫ জুলাই ২০১৫ সালে রাষ্ট্রপতি টনি ট্যান কেন ইয়াম কর্তৃক আনুষ্ঠানিকভাবে উদ্বোধন করা হয়েছিল। এটি সিঙ্গাপুরের সামুদ্রিক জীববৈচিত্র্যের বৈশিষ্ট্যযুক্ত এবং এর ডুব সাঁতারের ৩ডি ডায়োরামাসহ সিস্টার্স দ্বীপপুঞ্জের মেরিন উদ্যানের একটি সংক্ষিপ্তসার সরবরাহ করে। গ্যালারীটির অন্যান্য বৈশিষ্ট্যগুলোর মধ্যে রয়েছে একটি সেমিনার কক্ষ এবং পাঠদান ল্যাব, যেখানে আলোচনা, সেমিনার এবং বিদ্যালয়ের পাঠদান কার্যক্রম করা যায়।
সামুদ্রিক জীব এবং একটি ম্যানগ্রোভ ইকোসিস্টেম প্রদর্শনের জন্য দেখার পুলগুলো অন্তর্ভুক্ত করার পরিকল্পনা রয়েছে, এটি এমন একটি অঞ্চল যেখানে গবেষণার প্রকল্পগুলোর জন্য পরীক্ষার সুবিধার্থে নিয়ন্ত্রিত পরিস্থিতিতে ম্যানগ্রোভ রোপণ করার প্রকল্পটি ২০১৬ সালে শেষ হতে পারে।
আবদুল মুকিত (দ্ব্যর্থতা নিরসন)
আবদুল মুকিত বা আব্দুল মুকিত বলতে যাদেরকে বোঝানো হতে পারে;
শ্রীকৃষ্ণ দত্ত পালিওয়াল
শ্রীকৃষ্ণ দত্ত পালিওয়াল (১৮৯৮ - ২২ জুলাই ১৯৬৮) ছিলেন ভারতের উত্তরপ্রদেশ রাজ্যের একজন রাজনীতিবিদ।
তিনি ১৯৪৮ সালে ব্রিটিশ সরকার এবং অন্যান্য কংগ্রেসম্যানদের দ্বারা গ্রেপ্তার হয়েছিলেন।
অলক তিওয়ারি
অলক তিওয়ারি (জন্ম: ১ জুন ১৯৭২, সিদ্ধার্থ নগর) সমাজবাদী পার্টির একজন রাজনীতিবিদ।
কৈলাশ নাথ সোনকর
কৈলাশ নাথ সোনকর সুহেলদেব ভারতীয় সমাজ পার্টির একজন ভারতীয় রাজনীতিবিদ। সোনকর চান্দৌলি জেলার আজাগড়া নির্বাচনী কেন্দ্র থেকে উত্তর প্রদেশ বিধানসভার সদস্য।
ইন্টেল মাইক্রোপ্রসেসরসমূহের তালিকা
এই নিবন্ধে প্রদত্ত কালানুক্রমিক (chronological) ও বংশানুক্রমিক (generational) ইন্টেল মাইক্রোপ্রসেসরসমূহের তালিকাটিতে ইন্টেল কম্পানির তৈরি সমস্ত মাইক্রোপ্রসেসর - পথপ্রদর্শনকারী ৪-বিট ৪০০৪ (১৯৭১) থেকে শুরু করে বর্তমানের পেন্টিয়াম ৪এফ (ইএম৬৪টি সহ) (২০০৪) - উপস্থাপনের চেষ্টা করা হয়েছে।
ইন্টেল ৪০০৪:প্রথম সিঙ্গেল চিপ মাইক্রোপ্রসেসর
এমসিএস-৪ পরিবার:
ইন্টেল ৪০৪০
এমসিএস-৪০ পরিবার:
ইন্টেল ৮০৮৫
এমসিএস-৮৫ পরিবার:
মাইক্রোকন্ট্রোলার
এরা হচ্ছে ICs যার সাথে রয়েছে সিপিইউ,র‌্যাম,রম (বা পিরম বা ইপিরম),I/O পোর্টস,টাইমস এবং ইন্টারাপ্ট
ইন্টেল ৮০৫১
Single accumulator Harvard architecture
ইন্টেল ৩০০০ পরিবার
thumb|300px|Intel D3002. সর্বপ্রথম উপস্থাপন করা হয় ১৯৭৪ সালে বাস এর প্রস্থ ২-এন বিটস ডাটা/এড্রেস (নির্ভর করবে স্লাইস সংখ্যা ব্যবহারের উপর)
বিং ক্রাজবি
হ্যারি লিলিস "বিং" ক্রাজবি জুনিয়র (ইংরেজি: Harry Lillis "Bing" Crosby Jr.; ; জন্ম: ৩রা মে ১৯০৩ - ১৪ই অক্টোবর ১৯৭৭) ছিলেন একজন মার্কিন গায়ক ও অভিনেতা। ক্রাজবির ট্রেডমার্ক উষ্ণ বেজ-ব্যারিটোন কণ্ঠ তাকে সর্বকালের সর্বাধিক বিক্রিত রেকর্ডিং শিল্পী হিসেবে প্রতিষ্ঠা লাভ করতে সাহায্য করে। বিশ্বব্যাপী তার এক বিলিয়নের অধিক অ্যানালগ রেকর্ড ও টেপ এবং ডিজিটাল কমপ্যাক্ট ডিস্ক ও অনলাইনে গান ডাউনলোড হয়েছে।
১৯৩১ থেকে ১৯৫৪ সালে প্রথম মাল্টিমিডিয়া তারকা ক্রাজবি রেকর্ড বিক্রি, বেতার রেটিং ও চলচ্চিত্রের আয়ের দিক থেকে সকলের শীর্ষে ছিলেন। তার কর্মজীবনের শুরুর দিকে প্রযুক্তিগত রেকর্ডিংয়ের উদ্ভাবন তথা মাইক্রোফোন আবিষ্কার হয়। এর ফলে তিনি এক ধরনের নতুন গায়কী ধরন শুরু করেন যা তাকে অনুসরণ করা অনেক জনপ্রিয় গায়ক, যেমন পেরি কোমো, ফ্রাঙ্ক সিনাত্রা, ডিক হেমস ও ডিন মার্টিনকে প্রভাবিত করে। ইয়াঙ্ক ম্যাগাজিন উল্লেখ করে যে তিনি দ্বিতীয় বিশ্বযুদ্ধে বেশিরভাগ মার্কিন সেনাদের নৈতিকতা গঠনে সহায়তা করেন। ১৯৪৮ সালে আমেরিকার এক জরিপে তাকে "সবচেয়ে প্রশংসিত জীবিত ব্যক্তি" বলে ঘোষণা করে, তার পিছনে ছিলেন জ্যাকি রবিনসন ও পোপ দ্বাদশ পিয়ুস। এছাড়া ১৯৪৮ সালে মিউজিক ডাইজেস্ট ধারণা করে রেকর্ডকৃত বেতার সঙ্গীতে ৮০,০০০ সপ্তাহ ঘণ্টার অর্ধেকের বেশির সময় তার রেকর্ড বাজে।
ক্রাজবি ১৯৪৪ সালে গোয়িং মাই ওয়ে চলচ্চিত্রে ফাদার চাক ওম্যালি চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন এবং দ্য বেলস্‌ অব সেন্ট ম্যারিস চলচ্চিত্রে ইংরিদ বারিমানের বিপরীতে একই চরিত্রে অভিনয়ের জন্য আরেকটি একাডেমি পুরস্কারের মনোনয়ন লাভ করেন। ফলে তিনি প্রথম ছয়জন অভিনয়শিল্পীর একজন যিনি একই চরিত্রে অভিনয়ের জন্য দুইবার একাডেমি পুরস্কারে মনোনীত হয়েছেন। ১৯৬৩ সালে ক্রাজবি তার প্রথম গ্র্যামি আন্তর্জাতিক সম্মাননা পুরস্কার লাভ করেন। তিনি ৩৩ জন ব্যক্তির একজন যার নামে হলিউড ওয়াক অব ফেমে চলচ্চিত্র, বেতার, ও অডিও রেকর্ডিং বিভাগে তিনটি তারকা রয়েছে।
প্রারম্ভিক জীবন
ক্রাজবি ১৯০৩ সালের ৩রা মে ওয়াশিংটনের ট্যাকোমায় ১১১২ নর্থ জে স্ট্রিটে তার পিতার নির্মিত বাড়িতে জন্মগ্রহণ করেন। ১৯০৬ সালে তারা সপরিবারে পূর্ব ওয়াশিংটনের স্পোকানে চলে যায়। ক্রাজবি সেখানেই বড় হন। ১৯১৩ সালে তার পিতা ৫০৮ ই. শার্প অ্যাভিনিউয়ে একটি বাড়ি নির্মাণ করে। বাড়িটি তার শিক্ষা প্রতিষ্ঠান গঞ্জাগা বিশ্ববিদ্যালয়ের প্রাঙ্গনে অবস্থিত। এটি বর্তমানে তার জীবন ও কর্মজীবনের ২০০টি বস্তু, তন্মধ্যে তার বিজিত অস্কারও রয়েছে, সংবলিত জাদুঘর হিসেবে ব্যবহৃত হচ্ছে।
ইন্টেল কর্পোরেশন
ইন্টেল ছিল প্রথমদিকের স্ট্যাটিক র‍্যাম এবং ডায়নামিক র‍্যামের স্মৃতির উন্নয়নকারী এবং এটাই তাদের ব্যবসাকে ১৯৮১ সাল পযর্ন্ত পরিচিতির মাধ্যম ছিল। যখন ইন্টেল প্রথম বাণিজ্যিক মাইক্রোপ্রসেসর চিপ বানায় ১৯৭১ সালে, এটা তাদের প্রধান ব্যবসায় তখনও পরিনত হয়নি কারণ তখনও পারসোনাল বা ব্যক্তিগত কম্পিউটার জনপ্রিয় হয়নি। ইন্টেল ১৯৯০ দশকে, নতুন মাইক্রোপ্রসেসরের উপর ব্যাপক বিনিয়োগ করে কম্পিউটার শিল্পের চাহিদা পূরণ এবং উৎসাহদানের লক্ষ্যে। এই সময়েই ইন্টেল মাইক্রোপ্রসেসরের চিপের প্রভাবশালী সরবরাহকারী হিসেবে এবং জানা যায় আক্রমণাত্মক এবং কোন কোন সময় বেআইনি কৌশল গ্রহণকারী হিসেবে এটার বাজার ধরে রাখার জন্য। বিশেষভাবে, এএমডি এবং মাইক্রোসফটের সাথে প্রতিযোগিতা হয় পিসি শিল্প করায়ত্ত করতে । ২০১০ সালের মিলওয়ার্ড ব্রাউন অপটিমর রেংকিংয়ে বিশ্বের ১০০ শক্তিশালী ব্র্যান্ড এর মধ্যে এর অবস্থান ছিল ৪৮তম ।
ইন্টেল ইলেক্ট্রিকাল ট্রান্সমিশন এবং প্রজন্মে গবেষণা শুরু করেছে । ইন্টেল সম্প্রতি ৩ মাত্রার ট্রানজিস্টরের নমুনা দেখিয়েছে, যেটা কার্যক্ষমতা এবং শক্তি সঞ্চয় করতে সাহায্য করবে ইন্টেল তাদের ২২ ন্যানোমিটার প্রযুক্তির প্রসেসরে ব্যাপকভাবে ত্রিমাত্রিক ট্রানজিস্টর ব্যবহার করবে, যা ট্রাই গেট ট্রানজিস্টর নামে পরিচিত।
উৎপত্তি
thumb|right|200px|ইন্টেলের মূল ভবন, সান্টা ক্লারা, ক্যালিফোর্নিয়া, আমেরিকা ইন্টেল স্থাপিত হয় ১৯৬৮ সালে মাউন্টেন ভিউ, ক্যালিফোর্নিয়ায়। গর্ডণ ই. মুর (একজন রসায়নবিদ এবং পদার্থবিদ) এবং রবার্ট নয়েস (পদার্থবিদ এবং ইন্টিগ্রেটেড সার্কিটের সহকারী উদ্ভাবক) যখন "ফেয়ারচাইল্ড সেমিকন্ডাক্টর" ছেড়ে যান তখন তারা এটি প্রতিষ্ঠা করেন। প্রতিষ্ঠার পর এর তৃতীয় চাকুরীজিবী ছিল এ্যন্ডি গ্রুভ, একজন রাসায়নিক কারিগর যিনি এই কোম্পানিকে পরিচালনা করেন ১৯৮০ এর দশকের বেশিরভাগ এবং ১৯৯০ এর দশকের সময় যখন ইন্টেল উন্নতিলাভ করেছিল। প্রথমদিকে মুর এবং নয়েচ চেয়েছিলেন কোম্পানির নাম রাখা হবে "মুর নয়েচ" | কিন্তু এটি শুনতে প্রায় "মোর নয়েজ" এর মত শোনায় এবং ইলেক্ট্রনিক পণ্যের নামের সাথে মিলে না বিধায় এটি বাধ দেয়া হয়। এরপর প্রায় একবছর যাবৎ এনএম ইলেক্ট্রনিকস নামটি ব্যবহার করা হয় ইন্টেল নামটি দেয়ার আগে। এটি এসেছে ইন্টিগ্রেটেড ইলেক্ট্রনিকস থেকে সংক্ষেপে "ইন্টেল" । তখন ইন্টেল নামটি একটি হোটেল চেইনের জন্য ট্রেডমার্ক ছিল এতেকরে ইন্টেলকে তাদের নামের অধিকার ক্রয় করতে হয় ।
প্রথমদিকের ইতিহাস
প্রতিষ্ঠার প্রথম থেকেই, ইন্টেল তাদের আলাদা করতে সক্ষম হয় তাদের সেমিকন্ডাক্টর তৈরীর ক্ষমতা দিয়ে। এদের প্রাথমিক পণ্য ছিল স্ট্যাটিক র‍্যানডম একসেস মেমোরি চিপ। ১৯৭০ দশকে ইন্টেলের ব্যবসা বেড়ে যায় যখন তারা তাদের উৎপাদন এবং প্রসারন করতে সক্ষম হয়। তারা আরো বেশি করে নানা পণ্য তৈরী করতে শুরু করে, এখনও তারা বিভিন্ন মেমোরি যন্ত্রাংশে রাজত্ব করছে। ১৯৭১ সালে যখন ইন্টেল তাদের প্রথম বাণিজ্যিক প্রসেসর তৈরী করে এবং প্রথমদিকের মাইক্রোকম্পিউটারগুলোর একটি তৈরী করে ১৯৭২ সালে কিন্তু তখনও ১৯৮০ দশকের শুরুর দিকে এটি শুধু ডাইনামিক র‍্যানডম একসেস মেমোরি চিপ বানাত। ১৯৮৩ সালের দিকে জাপানি উৎপাদকরা সেমিকন্ডাক্টর তৈরী করতে শুরু করে এতে প্রতিযোগিতা বেড়ে যায়। এতে করে ইন্টেলের আয় কমতে থাকে এবং তখনকার পারসোনাল কম্পিউটারে (আইবিএম পারসোনাল কম্পিউটার) সাফল্যে সিইও গ্রুভ কোম্পানির দৃষ্টি নিবদ্ধ করেন মাইক্রোপ্রসেসরে। তাদের ব্যবসায়িক মৌলিক দিকও পরিবর্তন করেন।
১৯৮০ দশকের শেষের দিকে তার এই সিদ্ধান্ত সফল প্রমাণিত হয়। মাইক্রোপ্রসেসর সরবরাহকারী হিসেবে তাদের প্রতিষ্ঠান তখন সৌভাগ্যের অধিকারী হয় পারসোনাল কম্পিউটার বাজারে এবং ১০ বছর জুড়ে পিসি শিল্পে তারা নজিরবিহিন আয় এবং হার্ডওয়্যার সরবরাহ করে। ১৯৯১ সালে তাদের শুরু করা "ইন্টেল ইনসাইড" বাজারজাতকরন প্রোগ্রাম তাদের ভোক্তাদের বিশ্বস্ত এবং সংযুক্ত করে সাফল্য ত্বরান্বিত করে। এতে করে তাদের তৈরী করা পেন্টিয়াম প্রসেসর ঘরে ঘরে পৌছায়।
ইন্টেলের পুরনো বছরগুলোর কার্যক্রম একটি ডকুমেন্টারী ফিল্মে দেখা যাবে নাম "সামথিং ভেনচারড"।
চাহিদা কমে যাওয়া এবং আধিপত্য বিস্তারে প্রতিদ্বন্দ্বিতা
২০০০ সালের পর, প্রসেসরের চাহিদা হ্রাস পায়। প্রতিযোগিরা, বিশেষ করে এএমডি শেয়ার বাজারের বড় অংশ অধিগ্রহণ করে। শুরুতে কম ক্ষমতার এবং মধ্যম ক্ষমতার প্রসেসর এবং ধীরে ধীরে পুরো পণ্যের বাজার এবং মূল বাজারে ইন্টেলের অবস্থান আশঙ্কাজনকহারে কমে যায়। ২০০০ দশকের প্রথমদিকে,শুধু সেমিকন্ডাক্টরে নজর না দিয়ে কোম্পানীর সিইও ক্রেইগ ব্যারেট চেষ্টা করেছিলেন কোম্পানীর ব্যবসাকে বিস্তৃত করতে। কিন্তু এইসব প্রচেষ্টার কিছু মাত্র সাফল্য এনেছিল।
১৯৮৪ সালে যখন, ইন্টেল এবং সেমিকন্ডাক্টর ইন্ডাস্ট্রি এসোসিয়েশন সেমিকন্ডাক্টর চিপ প্রোটেকশন এক্ট তৈরী করার উদ্যোগ নেয়। তার আগ পযর্ন্ত ইন্টেল কিছু বছর মামলায় জড়িত ছিল। কারণ আমেরিকার আইন, ইন্টেলের মাইক্রোপ্রসেসরের নকশার ইন্টেলেকচুয়াল প্রোপার্টি রাইট প্রথমাবস্থয় চিহ্নিত করতে পারেনি। ১৯৮০ দশকের শেষের দিকে এবং ১৯৯০ দশকের প্রথমদিকে আইনটি পাশ হয়। তখন ইন্টেল অভিযুক্ত করে সেইসব কোম্পানিদের যারা ৮০৩৮৬ সিপিইউ চিপের প্রতিযোগী তৈরী করতে চেয়েছিল। যদিও তারা মামলাটি হেরে যায়।
পুনরুত্থান
বাজারে নিজস্ব অবস্থান হারিয়ে ইন্টেল তার পুরনো শীর্ষ অবস্থান ধরে রাখতে নতুন পণ্যের মডেল উন্নয়ন করা শুরু করে। যেটা "টিক-টক মডেল" হিসেবে জানা যায়, এই উদ্যোগটি বার্ষিক নতুন মাইক্রোআর্কিটেকচার প্রবর্তন এবং প্রক্রিয়া প্রবর্তন উপর ভিত্তি করে করা হয়।
২০০৬ সালে, ইন্টেল পি৬ এবং নেটব্রাষ্ট পণ্য উৎপাদন করে যার সাইজ ছিল ৬৫ এনএম(ন্যানোমিটার) । এক বছর পরে এটা কোর মাইক্রোআর্কিটেকচার উন্মোচন করে বিস্তৃতভাবে। এটা প্রসেসরের কার্যক্ষমতা এত বাড়িয়ে দেয় যে ইন্টেল তার শীর্ষ স্থান দখল অভিযানে এগিয়ে আসতে সক্ষম হয়। ২০০৮ সালে, ইন্টেল আরেকটি পেনরিন মাইক্রোআর্কিটেকচার বাজারে আনে, যেটাতে ৬৫ ন্যানোমিটার এর জায়গায় ৪৫ ন্যানোমিটার ব্যবহার করা হয়। এবং তার পরের বছরই তারা বাজারে ছাড়ে নিহালেম আর্কিটেকচার যাতে সিলিকনের আকার করা হয় ৩২ ন্যানোমিটার প্রক্রিয়ায়। এটি বাজারে সফলতার সাথে প্রবেশ করে এবং ইতিবাচক প্রভাব ফেলে।
ইন্টেলই প্রথম মাইক্রোপ্রসেসর কর্পোরেশন নয় যারা এটা প্রথম করছে। উদাহরণসরূপ ১৯৯৬ সালের দিকে গ্রাফিক্স চিপ প্রস্তুতকারক প্রতিষ্ঠান এনভিডিয়াকেও একই সমস্যায় পড়তে হয়।
এক্সমাপের প্রসেসর বিক্রয় ব্যবসা
২০০৬ সালের জুনের ২৭ তারিখে ইন্টেলের এক্সস্কেল সম্পদ বিক্রয় ঘোষণা করা হয়। ইন্টেল এক্সস্কেল প্রসেসর ব্যবসা মারভেল টেকনোলজি গ্রুপের কাছে বিক্রয় করতে সম্মত হয় প্রায় ৬০০ মিলিয়ন ডলারে। এর কারণ ইন্টেলের এক্স৮৬ কোর এবং সার্ভার ব্যবসায়ে নিয়োজিত হওয়া এবং এর কাজ শেষ হয় ২০০৬ সালের ৯ই নভেম্বরে।
অর্জন
২০১০ সালের অগাষ্ট মাসে, ইন্টেল ঘোষণা করে দুটো প্রধান অর্ন্তভুক্তিকরণ। ১৯শে অগাষ্ট, ইন্টেল ঘোষণা করে তার ম্যাকআফি (একটি কম্পিউটার সিকিউরিটি টেকনোলজি কোম্পানি) কেনার পরিকল্পনা করছে। তারা প্রায় ৭·৬৮ বিলিয়ন ডলারে কেনার পরিকল্পনা করে এবং তারা ঘোষণা করে যদি চুক্তিটি সম্পাদিত হয় তবে নতুন পণ্য বের করা হবে ২০১১ সালের আগে।
এই ঘোষণার দুই সপ্তাহ হওয়ার আগেই, কোম্পানী ঘোষণা করে ইনফাইনিওন টেকনোলজি(একটি তারবিহীন পণ্যের ব্যবসা) কিনে নেয়ার কথা। তারা ইনফাইনিওনের পণ্য ল্যাপটপ, স্মার্টফোন, নেটবুক, টেবল্যাট এবং কম্পিউটার পণ্যে ব্যবহার এবং একই সাথে ইন্টেলের সিলিকন চিপে ওয়্যারলেস মডেম সংযুক্ত করার উদ্যোগ নেয়। ইন্টেল ইউরোপিয়ান ইউনিয়ন রেগুলেটরি'র কাছ থেকে ম্যাকআফি কেনার অণুমতি পায় ২০১১ সালের ২৬শে জানুয়ারি। ইন্টেল তাদের পণ্যের সমস্ত দরকারি তথ্য নিরাপত্তা ফার্মটিকে প্রয়োজনমত দিতে সম্মত হয় যেটা নিরাপত্তা ফার্মটি ইন্টেলের চিপ এবং পারসোনাল কম্পিউটারে ব্যবহার করতে পারবে।
এতে করে ইন্টেলের কর্মীর সংখ্যা দাড়ায় প্রায় ৯০,০০০ যাতে ১২,০০০ সফটওয়্যার ইন্জ্ঞিনিয়ার রয়েছে। ২০১১ সালের মার্চে, ইন্টেল সিসডিসফট (একটি কাইরো ভিত্তিক প্রতিষ্ঠান)বেশিরভাগ কিনে নেয়।
প্রসারণ
ফেব্রুয়ারি ২০১১: কোম্পানী নতুন একটি মাইক্রোপ্রসেসর তৈরী করবে আরিজোনা, চেন্ডলারে যেটা ২০১৩ সাল নাগাদ শেষ হবে বলে ধারণা করা হচ্ছে এবং খরচ হচ্ছে প্রায় ৫ বিলিয়ন। এগুলোতে ৪০০০ কর্মীর প্রয়োজন হবে। কোম্পানির তিন ভাগ পণ্য উৎপাদিত হয় ইউনাইটেড স্টেটসে। যদিও তিনভাগ আয় হয় বিদেশ থেকে।
এপ্রিল ২০১১: এটি স্মার্টফোন উৎপাদন করবে জিটিই কর্পোরেশনের সাথে একত্রিত হয়ে, চায়নার বাজারে হবে এর পাইলট প্রজেক্ট কারণ সেখানে রয়েছে মোবাইল ফোনের এআরএম প্রসেসরের আদিপত্য। স্মার্টফোনগুলো ইন্টেল এটম প্রসেসরের ভিত্তিতে তৈরী করা হবে।
এসর‍্যাম এবং মাইক্রোপ্রসেসর
কোম্পানির প্রথম পণ্য ছিল শিপ্ট রেজিস্টার মেমোরি এবং র‍্যাম ইন্টিগ্রেটেড সার্কিট এবং ডির‍্যাম, এসর‍্যাম এবং রম ইত্যাদিতে ইন্টেল ১৯৭০ এর দশকে প্রতিযোগী হিসেবে প্রচন্ডরকম বেড়ে উঠে। একইসাথে, ইন্টেলের কারিগর মার্চিয়ান হপ, ফেডরিকো ফেজিন, স্টানলে মেঝর এবং মাসোটোসি শিমা ইন্টেলের প্রথম মাইক্রোপ্রসেসর আবিষ্কার করেন। এটি বিজিকমের (একটি জাপানি কোম্পানি) ক্যালকুলেটরের আসিক বা এএসআইসি পরিবর্তে এর উন্নয়ন হয় এবং পরিবর্তিত হয়। ইন্টেল ৪০০৪ বাজারে ছাড়া হয় নভেম্বরের ১৫, ১৯৭১ সালে। যদিও মাইক্রোপ্রসেসর ইন্টেলের প্রধান ব্যবসা হয়নি ১৯৮০ এর দশকের মাঝামাঝি পযর্ন্ত।
ডির‍্যাম থেকে মাইক্রোপ্রসেসর
১৯৮৩ সালে, ব্যক্তিগত কম্পিউটারের সূর্যোদয়ের যুগে, ইন্টেলের মুনাফা চাপের মুখে পড়ে জাপানি মেমোরি চিপের কারণে, এবং তখনই কোম্পানীর প্রধান এন্ডি গ্রুভ কোম্পানীর নজর শুধু মাত্র মাইক্রোপ্রসেসরে নিযুক্ত করে। গ্রুভ এই ব্যপারটি ওনলি দ্যা প্যারনয়েড সারভাইব বইতে উল্লেখ্য করেন। তার পরিকল্পনার মূল উপাদান হল সংস্কার, তারপর বিবেচ্য সংস্কারগুলো, যাতে করে সাফল্য পাওয়া জনপ্রিয় ৮০৮৬ মাইক্রোপ্রসেসরের একমাত্র উৎস হওয়া যায়।
তখন থেকেই, ইন্টিগ্রেটেড সার্কিট খুব বেশি আস্থার ছিল না একমাত্র সরবরাহকারীদের কাছে, কিন্তু গ্রুভ প্রসেসরের উৎপাদন করে তিনটি ভিন্ন ভোগৌলিক এলাকায় এবং প্রতিযোগীদেরকে যেমন জিলগ এবং এএমডিকে চিপের নকশার লাইসেন্স দেয়া বন্ধ করে। যখন পিসি শিল্প বৃদ্ধি পায় ১৯৮০র দশকের শেষের দিকে এবং ১৯৯০র দশকে ইন্টেল ছিল প্রধান লাভজনক প্রতিষ্ঠান।
ইন্টেল, এক্স৮৬ প্রসেসর, এবং আইবিএম পিসি
right|thumb|230px|ইন্টেল ৮৭৪২ প্রসেসরের ইন্টিগ্রেটেড সার্কিট, একটি ৮-বিটের মাইক্রোকন্ট্রোলার এতে আছে ১২মেগাহাটর্জের সিপিইউ, ১২৮ বাইট র‍্যাম, ২০৪৮ বাইট ইপিরম এবং ইনপুট/আউটপুট ইন্টেলে ৪০০৪ এবং এর সিরিজ ৮০০৮ ও ৮০৮০ কখনোই বড় লাভজনক আয়কারী মাইক্রোপ্রসেসর ছিল না, যদিও মাইক্রোপ্রসেসর গুরুত্বপূর্ণ ছিল। যখন প্রসেসর ৮০৮৬ এবং তার আরেকটি ভার্সন ৮০৮৮ তৈরী হয় ১৯৭৮ সালে তখন ইন্টেল এগুলো বাজারজাত এবং ক্রেতা আকৃষ্ট করার জন্য বিক্রয়ের পরিকল্পনা হাতে নেয় যার নাম ছিল "অপারেশন ক্র্যাশ"।
আইবিএম তাদের প্রথম ব্যক্তিগত কম্পিউটার বাজারে ছাড়ে ১৯৮১ সালে, এবং এটি দ্রুতই সাফল্য অজর্ন করে। ১৯৮২ সালে, ইন্টেল তৈরী করে ৮০২৮৬ মাইক্রোপ্রসেসর, যেটি দুই বছর পরে, আইবিএমের পিসি/এটিতে ব্যবহার করা হয়। "কম্প্যাক" প্রথম আইবিএমের পিসির ক্লোন উৎপাদক, ১৯৮৫ সালে উৎপাদন করে একটি ডেস্কটপ সিস্টেম যা ৮০২৮৬ প্রসেসর দিয়ে তৈরী। এবং ১৯৮৬ সালে আরো দ্রুততম প্রসেসর ৮০৩৮৬ দিয়ে তৈরী করে, যা আইবিএমকে পেছনে ফেলে দেয় দ্রুততার দৌড়ে এবং প্রতিযোগী হিসেবে আত্মপ্রকাশ করে আর ইন্টেলও এভাবে প্রধান সরবরাহকারী হিসেবে উঠে আসে।
১৯৭৫ সালে কোম্পানীটি একটি প্রজেক্ট শুরু করেছিল যার উদ্দেশ্য ছিল ৩২-বিটের মাইক্রোপ্রসেসর তৈরী করা সেটি তারা বের করে ১৯৮১ সালে যার নাম ছিল ইন্টেল আইএপিএক্স ৪৩২। কিন্তু এই প্রজেক্টি এতটাই আধুনিক এবং উচ্চক্ষমতা সম্পন্ন ছিল সেইসময় তা উল্লেখিত ক্ষমতায় কার্যকর করা সম্ভব হয়নি এবং বাজারেও তা সফল হয়নি। তাই ইন্টেল এক্স৮৬ ৩২-বিটের পরিবর্তে বাজারজাত করতে শুরু করে।
৩৮৬ মাইক্রোপ্রসেসর
এই সময়ে এন্ডি গ্রুভ ডির‍্যাম থেকে কোম্পানীর দৃষ্টি নিবদ্ধ করান মাইক্রোপ্রসেসরে। তার ধারণা ছিল মাইক্রোপ্রসেসরের(৩৮৬) "সিঙ্গেল-সোর্স" বা "একমাত্র-পরিবেশক" হওয়া। এর আগে ইন্টেল মাইক্রোপ্রসেসর নাম মাত্র উৎপাদন করত এবং উৎপাদন ক্ষেত্রে বিভিন্ন সমস্যা হয় উৎপাদন বিঘ্নিত বা পুরোপুরি বন্ধ হয়ে যেত। এতে করে ভোক্তাদের কাছে সরবরাহ বিঘ্নিত হত। এই অবস্থায় ভোক্তারা সরবরাহ নিশ্চিত করতে বিভিন্ন উৎপাদকদের চিপ ব্যবহার করত। ৮০৮০ এবং ৮০৮৬ সিরিজের মাইক্রোপ্রসেসর বিভিন্ন কোম্পানী দ্বারা প্রস্তুত হয়েছিল এর মধ্যে এএমডি উল্লেখ্যযোগ্য। গ্রুভ সিদ্ধান্ত নেন অন্য প্রস্তুতকারকদের ৩৮৬ এর নকশার অণুমতি না দেয়ার এবং তিনি তিনটি ভিন্ন ভিন্ন জায়গায় (সান্তা ক্লারা; ক্যলির্ফোনিয়া, হিলসবোরো; ওলিগণ, পনিক্স; আরিজোনা) উৎপাদনের পরিকল্পনা নেন আর ভোক্তাদের নীরবিচ্ছিন্ন সরবরাহের নিশ্চয়তা দেন। কমপেক ডেস্কপ্রো ৩৮৬ সফল হলে, ৩৮৬ হয় সিপিইউ বাছাইয়ের ক্ষেত্রে অন্যতম, এবং ইন্টেলই হয় তার একমাত্র বিশেষ সরবরাহকারী। এই ব্যবসায়িক সফলতা ও লাভের ফলে ইন্টেল আরো উচ্চ ক্ষমতা সম্পন্ন চিপ তৈরীতে মনোযোগ নিবদ্ধ করে। এতে করে ইন্টেল মাইক্রোপ্রসেসর চিপ ব্যবসায় নিজেদেরকে শীর্ষস্থানে নিয়ে যেতে সক্ষম হয়।
৪৮৬, পেন্টিয়াম এবং ইটানিয়াম
ইন্টেল ৪৮৬ মাইক্রোপ্রসেসর ছাড়ে ১৯৮৯ সালে এবং ১৯৯০ সালের মধ্যেই দ্বিতীয় নকশার দল গঠন করে, নকশার কোড নাম হয় "পি৫" এবং "পি৬" পি৫ প্রথমে চেনা হত অপারেশন বাইসাইকেল নামে যা প্রসেসরের সাইকেলের উপর নির্ভর করে রাখা হয়। পি৫ ১৯৯৩ সালে বাজারে ছাড়া হয় ইন্টেল পেন্টিয়াম নামে। নামটি রাখা হয় রেজিষ্টার করার সমস্যার কারণে কারণ নম্বর রেজিষ্টার করা বেশ কঠিন। ১৯৯৫ সালে পি৬ যা ছিল পেন্টিয়াম প্রো ছাড়া হয় এবং ১৯৯৭ সালে সেটা উন্নত করে পেন্টিয়াম ৩ করা হয়।
সান্তা ক্লারায় চিপ নকশার দল ১৯৯৩ সালে এক্স৮৬ আর্কিটেকচার যার কোড নাম পি৭ নকশা উন্নয়ন করার চেষ্টা করা হয়। কিন্তু প্রথমবারের চেষ্টা পরের বছর গড়ায়। পরে হিউলেট-প্যাকার্ড ইন্জ্ঞিনিয়ারদের সাথে ইন্টেল মিলে সম্মিলিত প্রচেষ্টায় এই উদ্যোগ আবার পুনরুজ্জিবিত করা হয় যদিও ইন্টেল প্রাথমিক নকশার দ্বায়িত্ব নেয়। ফলাফলে আইএ-৬৪ যা ৬৪ বিটের একটি আর্কিটেকচার (ইটানিয়াম) শেষ পযর্ন্ত বাজারে আসে ২০১১ সালের জুনে। কিন্তু ইটানিয়ামের কর্মক্ষমতা আশানুরুপ হয়নি। এটি এএমডির সাথে এক্স৮৬ আর্কিটেকচার তুলনায় নিম্নমান প্রমাণিত হয়। ২০০৯ সাল পযর্ন্ত ইটানিয়াম উন্নয়ন করা হয় এবং বাজারে রাখা হয়।
হিলসবোরোর দল উইলমেট প্রসেসরের (কোড নাম পি৬৭ এবং পি৬৮) নকশা করে যেটা বাজারজাত করা হয় পেন্টিয়াম ৪ নামে।
সুপার কম্পিউটার
ইন্টেলের বৈজ্ঞানিক কম্পিউটার বিভাগ ১৯৮৪ তে গঠন করা হয় জাসটিন রেটনারের মাধ্যমে। যাতে নকশা এবং উৎপত্তি করা যায় প্যারালাল কম্পিউটার মাইক্রোপ্রসেসরের ভিত্তিতে যেগুলো হাইপারকিউব টপোলজিতে যুক্ত থাকবে। ১৯৯২ সালে নাম পরিবর্তন করে রাখা হয় ইন্টেল সুপারকম্পিউটিং সিস্টেম ডিভিশন এবং আইর‍্যাপ (iWarp) আর্কিটেক্সার এর আওতায় নেয়া হয়। এই বিভাগ নকশা করেছে অনেক সুপারকম্পিউটার সিস্টেমের যেমন ইন্টেল আইপিএসসি/১, আইপিএসসি/২, আইপিএসসি/৮৬০, প্যারাগণ এবং এএসসিআই রেড।
এ্যপলের সাথে অংশীদারী
৬ই জুন, ২০০৫ এ্যপলের সিইও স্টিভ জবস ঘোষণা করেন যে এ্যপল তাদের পাওয়ারপিসি তে ইন্টেলের এক্স৮৬ ব্যবহার করবে, কারণ ভবিষ্যতের পাওয়ারপিসির কার্যক্ষমতা এ্যপলের চাহিদাকে মেটাতে পারছিল না। প্রথম ম্যাক/ম্যাকিনটোশ কম্পিউটার যেটাতে ইন্টেলের প্রসেসর ব্যবহার করা হয়েছে ঘোষণা করা হয় ১০ই জানুয়ারি, ২০০৬ এবং এ্যপল আগস্ট পযর্ন্ত ইন্টেল প্রসেসর দ্বারা ম্যাকের জন্য ব্যবহারকারীরা সাড়া দেয়। এ্যপলের এক্সসার্ভ সার্ভার ইন্টেলের এক্সইওন প্রসেসর দ্বারা হালনাগাদ বা উন্নয়ন করা হয়।
কোর ২ ডুয়ো বিজ্ঞাপনী বিরোধ
২০০৭ সালে কোম্পানিটি এর কোর ২ ডুয়ো প্রসেসরের জন্য একটি ছাপানো বিজ্ঞাপন ছাড়ে যাতে ছয়জন আফ্রিকান (কালো চামড়া) দৌড়বিদ একজন ককেশিয়ান (সাদা চামড়া) পুরুষের কাছে মাথা নত করে আছে(আসলে ছবিটি নেয়া হয়েছিল দৌড়খেলার মাঠ থেকে) একটি অফিসে। ন্যান্সি ভ্যগত, ইন্টেলের মার্কেটিং ভাইস প্রসিডেন্টের মতে, সাধারণ মানুষ এই বিজ্ঞাপনটিকে "মূখর্তা এবং অপমানসূচক" হিসেবে নিয়েছে। খুব দ্রুত এর প্রচারণা ঘুটিয়ে নেয়া হয় এবং বেশ কিছু কর্মকর্তা প্রকাশ্যে ক্ষমা চায় তাদের কর্পোরেট ওয়েবসাইটের মাধ্যমে।
ক্লাসমেট পিসি
ইন্টেলের ক্লাসমেট পিসি হচ্ছে ইন্টেল কোম্পানীর প্রথম সবচেয়ে কমদামি নোটবুক।
কর্পোরেট কার্যাবলী
২০০৬ সালের সেপ্টেম্বরে, ইন্টেলের ছিল প্রায় ১,০০,০০০ জন কর্মচারী এবং ২০০ সহয়তাকেন্দ্র বিশ্ব জুড়ে। ২০০৫ সালের আয় ছিল ৩৮.৮ বিলিয়ন এবং ফরচুন ৫০০ এ এর অবস্থান ছিল ৪৯ তম। আমেরিকান স্টক ইক্সচেঞ্জ এনএএসডিএকিউ এ এটার স্টক চিহ্ন হল আইএসটিসি। ফেব্রুয়ারি ২০০৯ সালে এর প্রথমদিকের ভোক্তা ছিল এইচপি এবং ডেল।
নেতৃত্ব এবং কর্পোরেটের গঠন
রবার্ট নয়েস ছিল ইন্টেলের সিইও যখন এটা প্রতিষ্ঠা করা হয় (১৯৬৮ সালে), এতে যোগ দেয় এর যুগ্ম প্রতিষ্ঠাতা গর্ডন মুর (১৯৭৫ সালে। এন্ডি গ্রুভ কোম্পানীর প্রধান হয় ১৯৭৯ সালে এবং সিইও হয় ১৯৮৭ সালে যখন গর্ডন মুর হয় চেয়্যারম্যান। ১৯৯৮ সালে, গ্রুভ গর্ডন মুর এবং ক্রেইগ বেরেট (তখন কোম্পানীর প্রধান) কে নিয়ে সফল হন এবং অব্যাহতি নেন। ১৮ই মে ২০০৫ সালে, বেরেট অব্যাহতি নেয়ার আগে পল ওটেলিনির কাছে কোম্পানীর দায়দায়িত্ব হস্তান্তর করেন। পল ওটেলিনি ছিলেন কোম্পানীর প্রধান এবং ইন্টেলের নকশার ডিজাইন এর দায়িত্বে ছিলেন যেটা আইবিএম পিসিতে ব্যবহার করা হয়। বোর্ড অব ডিরেক্টরস'রা ওটেলিনি কে সিইও নির্বাচন করেন, এবং বেরেটকে গ্রুভের জায়গায় পরিবর্তন করেন যিনি চেয়্যারম্যান ছিলেন। গ্রুভ যদিও চেয়্যারম্যান হিসেবে অব্যাহতি নেন তবুও কোম্পানীর একজন বিশেষ উপদেশদাতা হিসেবেও দায়িত্ব পালন করেন। ২০০৯ সালের মে মাসে, বেরেট চেয়্যারম্যান পদ থেকে অব্যাহতি নেন এবং জেন শ নতুন চেয়্যারম্যান নির্বাচিত হন।
বোর্ড অব ডিরেক্টরদের বর্তমান সদস্য হল ক্রেইগ বেরেট, চারলিন বার্শেফস্কি, সুসান ডেকার, জেমস গাজি, রিড হানডট, পল ওটেলিনি, জেমস প্লামার, ডেবিড পট্রাক, জেন শ, জন থ্রনটন এবং ডেবিড ইওফি।
একটি স্কুলের অর্থায়ন
নিউ মেক্সিকোর রিও রেনচোতে ইন্টেল হল প্রধান নেতৃত্বস্থানীয় চাকুরিদাতা। ১৯৯৭ সালে, সানডোভাল কাউন্টি এবং ইন্টেল কর্পোরেশনের যৌথ অংশীদারি অর্থায়নে রিও রেনচো উচ্চ বিদ্যালয় স্থাপন করা হয়।
অর্থায়ন
left|300px|thumb|ইন্টেল শেয়ারের দাম, নভেম্বর ১৯৮৬ – নভেম্বর ২০০৬ ইন্টেলের বাজার মূলধন ১২২.৪১ বিলিয়ন ডলার (২২শে ফেব্রুয়ারি, ২০১১ অনুযায়ী), এটি কেনাবেচা করে এনএএসডিএকিউ দ্বারা যেখানে তাদের চিহ্ন আইএনটিসি। আরো যেসব চিহ্ন দিয়ে শেয়ার কেনাবেচা হয় সেগুলো হল- ডো জনস ইন্ডাসট্রিয়াল এভারেজ, এসএন্ডপি ৫০০, এনএএসডিএকিউ-১০০, রাসেল ১০০০ ইন্ডেক্স, রাসেল ১০০০ গ্রোথ ইন্ডেক্স, এসওএক্স এবং জিএসটিআই সফটওয়্যার ইন্ডেক্স। ২০০৮ সালের ১৫ই জুলাই, ইন্টেল ঘোষণা করে তারা কোম্পানীর ইতিহাসে সবোর্চ্চ আয় করে ২০০৮ সালে।
সনিক লোগো
বিখ্যাত D♭ D♭  G♭  D♭  A♭ জিঙ্গেল, সনিক লোগো, অডিও সনিক লোগো তৈরী করা হয়েছিল মিউসিখভারনিউগান(Musikvergnuegen) দ্বারা এবং লিখেছিলেন ওয়াল্টার ওয়্যারজোয়া (১৯৮০র দশকের অস্ট্রিয়ান ব্যান্ড এডেলউইসের)। ইন্টেলের পেন্টিয়াম ৩, ৪ এবং কোর প্রসেসরগুলোর শুরুতে (প্রত্যেকটির) সনিক লোগোতে এবং সুরে পরিবর্তন আনা হয়েছিল কিন্তু এখনো জিঙ্গেলটি ব্যবহার করা হয়।
আইটি ব্যবস্থাপক ৩:অদৃশ্য শক্তিরা
আইটি ব্যবস্থাপক ৩:অদৃশ্য শক্তিরা একটি ওয়েব ভিত্তিক সিমুলেশন গেম যা ইন্টেলের তৈরী। এই খেলায় আপনি একটি কোম্পানীর আইটি শাখা ব্যবস্থাপনা করতে পারবেন। এই খেলার উদ্দেশ্য হল প্রযুক্তি এবং দক্ষতা ব্যবহার করে ছোট ব্যবসা থেকে ব্যবসায়কে বিশ্বজুড়ে সম্প্রসারণ করা।
ধর্মীয় বিরোধ
ইসরাইলে নিয়োজিত ইন্টেলের অফিস শনিবার অর্থোডক্স জিউদের প্রতিবাদ/বিক্ষোভের মুখোমুখি হয়। কিন্তু কোন ধরনের ধংসাত্মক কর্মকাণ্ড সংঘঠিত হওয়ার খবর পাওয়া যায়নি। ২০০৯ সালের ডিসেম্বরের কিছু কর্মীদের (যারা ওভার টাইম করছিল শাবাটের দিন) খবর অনুযায়ী, ইসরাইলে ইন্টেলের অবস্থা অপরিবর্তিত ছিল।
প্রতিযোগিতা
১৯৮০ দশকে পুরো বিশ্বে, সেমিকন্ডাক্টর বিক্রয়কারীদের মধ্যে প্রথম দশজনের একজন ছিল। ১৯৯১ সালে, ইন্টেল চিপ প্রস্তুতকারক হিসেবে আয়ের দিক থেকে সবচেয়ে বড় কোম্পানী ছিল এবং তখন থেকেই তার অবস্থান ধরে রাখে। অন্য শীর্ষ সেমিকন্ডাক্টর কোম্পানী হল এএমডি, স্যামসাং, টেক্সাস ইস্ট্রুমেন্টস, তোসিবা এবং এসটিমাইক্রোইলেক্ট্রনিক্স।
পিসি চিপ সেটের প্রতিযোগীরা হল এএমডি, ভায়া টেকনোলজিস, সিস এবং এনভিডিয়া। ইন্টেলের নেটওর্য়াক যন্ত্রসমূহের প্রতিযোগীরা হল ফ্রিস্কেল, ইনফেনিয়ন, ব্রডকম, মার্ভেল টেকনোলজি গ্রুপ এবং এএমসিসি। ফ্ল্যাস মেমোরি যন্ত্রসমূহের প্রতিযোগীরা হল স্প্যানশন, স্যামসাং, কিউমন্ডা, তোশিবা, এসটিইলেক্ট্রনিক্স এবং হাইনিক্স।
এক্স৮৬ প্রসেসর বাজারে, একমাত্র প্রধান প্রতিযোগি হল এএমডি, যার সাথে সম্পূর্ণ ক্রস লাইসেন্সিং চুক্তি ছিল ১৯৭৬ থেকে। যাতে উল্ল্যেখ ছিল, প্রত্যেক অংশীদার অন্য পেটেন্ট করা প্রযুক্তি ব্যবহার করতে পারবে কোন প্রকার জরিমানা ছাড়া কিছু সময়ের জন্য। এই চুক্তি বাতিল হয় যখন এএমডি দেউলিয়া হয় একটি ঘটনায়। কিছু ছোট ছোট প্রতিযোগী যেমন ভায়া এবং ট্রান্সমেটা কম ক্ষমতার এক্স৮৬ প্রসেসর তৈরী করে থাকে কম ক্ষমতার কম্পিউটার এবং কিছু বহন উপযোগী যন্ত্রপাতির জন্য।
জাপান
২০০৫ সালে, স্থানীয় বাণিজ্য মেলা কমিশন (Fair Trade Commission) ইন্টেলের জাপানি আইন এন্টিমনোপলি ভাঙ্গার প্রমাণ পায়। কমিশনটি ইন্টেলকে তাদের ছাড় উঠিয়ে নিতে বলে যা এএমডির বিরুদ্ধে বৈষম্যমূলক। আইনি ঝামেলা এড়াতে ইন্টেল তাদের নির্দেশ মেনে নেয়।
ইউরোপিয়ান ইউনিয়ন
২০০৭ সালের জুলাইয়ে, ইউরোপিয়ান কমিশন ইন্টেলকে এন্টি-কম্পিটিটিভ প্রাকটিস বা প্রতিযোগিতা রহিত করার জন্য অভিযুক্ত করে বিশেষত এএমডির বিরুদ্ধে। অভিযোগটি দেখতে হলে দেখতে হবে পেছনের দিকে, ২০০৩ সালে, কম্পিউটার প্রস্তুতকারকদেরকে তাদের পছন্দমত দামে ইন্টেলের চিপ কেনার সুযোগ দেয় এবং প্রস্তুতকারকদের এএমডি চিপ দিয়ে বানানো কম্পিউটার যাতে দেরিতে অথবা বাতিল করে দেয়ার জন্য টাকা দেয় ইন্টেল। একইসাথে সরকারী প্রতিষ্ঠান বা সরকার এবং শিক্ষাপ্রতিষ্ঠানগুলোতে সাধারণ দামের চেয়ে কমদামে চিপ সরবরাহ করে তারা। ইন্টেলের দাবি ছিল এগুলো অযৌক্তিক এবং মিথ্যা বরং তারা ভোক্তার সহায়ক বাজার তৈরী করেছে। জেনারেল কাউন্সিল ব্রুস সয়েল দাবি করেন, কমিশন কিছু তথ্যসংক্রান্ত অণুমানে ভুল বুঝেছে যাতে দাম এবং উৎপাদন খরচ ছিল।
২০০৮ সালের ফেব্রুয়ারিতে, ইন্টেল মন্তব্য করে এর মিউনিখ অফিসে ইউরোপিয়ান ইউনিয়ন রেগুলেটর অভিযান চালিয়েছে। ইন্টেল রির্পোট দেয় এটা তদন্তকারীদের সাহায্য করছিল। ইন্টেলের বার্ষিক আয়ের ১০% পর্যন্ত জরিমানা কাটা হয়। একই সময়ে এএমডি একটি ওয়েবসাইট ছেড়ে অভিযোগের পক্ষে জোরদার দাবি জানায়। ২০০৮ এর জুনে, ইউরোপিয়ান ইউনিয়ন নতুন জরিমানা ধার্য করে ইন্টেলের বিরুদ্ধে। ২০০৯ সালের মে, ইউরোপিয়ান ইউনিয়ন প্রমাণ পায় যে ইন্টেল প্রতিযোগিতা রহিত করায় জড়িত ছিল এবং সাথে সাথে ১.৪৪ বিলিয়ন জরিমানা ধার্য করে। তারা প্রমাণ পায় ইন্টেল তাদের চিপ ব্যবহারের জন্য এসার, ডেল, এইচপি, লেনোভো এবং এনইসিকে অর্থ প্রদান এবং অন্যান্য কোম্পানির ক্ষতি সাধনের জন্য যাতে এএমডিও রয়েছে।  ইউরোপিয়ান কমিশন বলে যে, ইন্টেল তাদের মার্কেট বজায় রাখতে প্রতিযোগীদের হটাতে ইচ্ছাকৃতভাবে কাজ করছিল যা ইউ এন্টিট্রাস্ট নিয়মকে সম্পূর্ণ ভঙ্গ করেছে। জরিমানার সাথে ইন্টেলকে বলা হয় যাতে সবধরনের বেআইনি কাজ বন্ধ করতে। ইন্টেল জানায় তারা এর বিরুদ্ধে আপিল করবে।
দক্ষিণ কোরিয়া
২০০৭ সালের সেপ্টেম্বরে, দক্ষিণ কোরিয়া রেগুলেটরস ইন্টেলকে অভিযুক্ত করে এন্টিট্রাস্ট আইন ভাঙ্গার দায়ে। তদন্তকাজ শুরু হয়েছিল ২০০৬ সালের ফেব্রুয়ারি মাসে, যখন কর্মকর্তারা ইন্টেলের দক্ষিণ কোরিয়ান অফিসে অভিযান চালায়। যদি দোষী সাব্যস্ত হয়, এর বার্ষিক বিক্রয়ের ৩% জরিমানা করা হবে। ২০০৮ সালের জুনে, ন্যায্য বাণিজ্য কমিশন ইন্টেলকে ২৫.৫ মিলিয়ন জরিমানা দিতে বলে। অভিযোগ করা হয়, ইন্টেল তার বিশাল ব্যবসায়িক অবস্থানের সুযোগ নিয়ে কোরিয়ান কম্পিউটার প্রস্তুতকারকদের কে টাকা দিয়েছিল এই শর্তে যে তারা এএমডি থেকে পণ্য কিনবে না।
যুক্তরাষ্ট্র
নিউ ইয়র্ক ২০০৮ সালের জানুয়ারিতে তদন্ত শুরু করে ইন্টেলের এটা দেখতে যে তারা মাইক্রোপ্রসেসরের দাম এবং বিক্রয়ে এন্টিট্রাস্ট আইন ভঙ্গ করছে কিনা। ২০০৮ সালের জুনে, ফেডারেল ট্রেড কমিশন একই ভাবে তদন্ত শুরু করে ইন্টেলের বিরুদ্ধে। ২০০৯ সালের ডিসেম্বরে ফেডারেল ট্রেড কমিশন ঘোষণা করে এটি ইন্টেলের বিরুদ্ধে প্রশাসনিক ব্যবস্থা নিবে ২০১০ সালের সেপ্টেম্বরে।
২০১০ সালের জুলাইয়ের ২২ তারিখ, ডেল সম্মত হয় ইউ. এস সিকিউরিটিস এবং ইক্সচেঞ্জ কমিশনের সাথে বোঝাপড়া করতে যেখানে প্রায় ১০০ মিলিয়ন ডলার জরিমানা ধার্য করা হয়েছিল কারণ ডেল তার বিনিয়োগকারীদের হিসাবরক্ষনের সঠিক তথ্য প্রকাশ করত না। বিশেষ করে, সিইসি জরিমানা করে ২০০২-২০০৬ পযর্ন্ত সময়কে, যেসময় ডেলের ইন্টেলের সাথে চুক্তি হয়েছিল রিবেট পাওয়া নিয়ে এএমডির চিপ ব্যবহার না করার শর্তে। এইসব রিবেট বিনিয়োগকারীদের কাছে প্রকাশ করা হত না। কিন্তু কোম্পানীর আর্থিক অবস্থার উপর নির্ভর করে বিনিয়োগকারীদের চাহিদা মেটানোতে ব্যবহার করা হত। সিইসি বলে যে, ২০০৭ সালের প্রথম তিন মাসে, ৭০% অপারেটিং আয় পেয়ে থাকে। ডেল ২০০৬ সালে এএমডিকেও সরবরাহকারী হিসেবে নেয়, এতে করে ইন্টেল তাদের রিবেট দেয়া বন্ধ করে দেয়, এতে করে ডেলের আর্থিক অবস্থা খারাপ হতে থাকে।
আল-সুলতানিয়াহ মাদ্রাসা
আল-সুলতানিয়াহ মাদ্রাসা ( الْمَدْرَسَة السُّلْطَانِيَّة) হল একটি মাদ্রাসা কমপ্লেক্স যা সিরিয়ার প্রাচীন শহর আলেপ্পোর সিটাডেল প্রবেশদ্বারের পাশে অবস্থিত। এটি একটি ধর্মীয়, শিক্ষামূলক এবং অন্ত্যেষ্টিক্রিয়া কমপ্লেক্স। এতে আইয়ুবীয় সুলতান সালাদিনের পুত্র সুলতান মালিক আল-জাহের এর সমাধি রয়েছে। তবে, স্যাটেলাইট ছবি দেখায় যে এটি অস্তিত্বের বাইরে বোমা বিস্ফোরিত হয়েছে।
দারুহরিদ্রা
দারুহরিদ্রা (বৈজ্ঞানিক নাম: Berberis asiatica Roxb. Ex. Dc) (ইংরেজি: Barberry) হচ্ছে Berberidaceae পরিবারের Berberis গণের একটি উদ্ভিদ।
বর্ণনা
দারুহরিদ্রা গাছে গায়ে কাঁটায় ভরা, দেখতে মধ্যমাকৃতির, অনেকটা লেবু গাছের মত, পাতার আকার ছোট ও পুরু এবং এর কিনারা খাঁজকাটা। এর ফল দেখতে কিসমিসের মত এবং খেতে টক। গাছে ফুল ফোটে বসন্তকালে এবং ফল হয় গ্রীষ্মকালে। এই গাছের কাঠ ও শিকড় ঔষধি দ্রব্য হিসেবে ব্যবহার করা হয়ে থাকে ।
বিস্তৃতি
বাংলাদেশ, ভারত, নেপাল ও এ উপমহাদেশের বিভিন্ন পাহাড়ি অঞ্চলে এই গাছ জন্মে।
ভেষজ গুনাগুন
দারুহরিদ্রা আয়ুর্বেদী ঔষুধ হিসাবে রোগ নিরাময়ে কাজ করে।
নৌটঙ্কি
থাম্ব|ভারতের উত্তর প্রদেশের চলমান নাটকের একটি দৃশ্য নৌটঙ্কি, নৌটাঙ্কি বা নোটাঙ্কি উত্তর ভারতে, বিশেষত বিহার ও উত্তরপ্রদেশ রাজ্যে প্রচলিত অতিজনপ্রিয় এক লোকনাট্যশৈলী। ভারতে চলচ্চিত্রের আবির্ভাবের পূর্বে নৌটঙ্কিই ছিল উক্ত অঞ্চলের সর্বাধিক জনপ্রিয় বিনোদন মাধ্যম। সাধারণত নৌটঙ্কিতে লোকসঙ্গীত ও নাচের অনুষঙ্গে লোককথা বা পৌরাণিক নাটক উপস্থাপনা করা হয়। যদিও এখন সব ধরনের কাহিনি ও নাচগানই নৌটঙ্কিতে স্থান পেয়ে থাকে। কোনো কোনো অঞ্চলে নৌটঙ্কি কেবলমাত্র মেয়েদের নাচই উপস্থাপনা করে। যার ফলে, আধুনিক দর্শক সমাজে এই নাট্যধারার সুনাম ও আকর্ষণ দুইই নষ্ট হচ্ছে।
নৌটঙ্কির উৎস উত্তর ভারতে প্রচলিত এক লোককথার রাজকুমারী; যিনি ছিলেন অতুলনীয়া সুন্দরী এবং এতই সুকোমল যে তার দেহের ওজন ছিল ফুলের মতো। এই লোককথাটি নাট্যে নৌটঙ্কি শাহজাদি নামে অভিনীত হয়। নৌটঙ্কি শব্দটি নৌ ও টঙ্ক শব্দদুটির মিশ্রণে সৃষ্ট। নৌ শব্দের অর্থ নয় (৯) এবং টঙ্ক হল চার গ্রাম ওজনের একটি রৌপ্যমুদ্রা। নামটির রূপকের আড়ালে এই কথাই লুকিয়ে আছে যে সুন্দরী রাজকুমারীর ওজন ছিল মাত্র ৩৬ গ্রাম (৯x৪ গ্রাম)।
ওকা চিন্না মাতা
ওকা চিন্না মাতা (বাংলা: একটি ছোটো কথা) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/ এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়।
পটুয়াখালী সদর থানা
পটুয়াখালী সদর থানা বাংলাদেশের পটুয়াখালী জেলার পটুয়াখালী সদর উপজেলার একটি থানা।
প্রশাসনিক এলাকাসমূহ
পটুয়াখালী সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম পটুয়াখালী সদর থানার অধীন।
চন্দ্র সিংহল
চন্দ্র সিংহল (মৃত্যু: ১৯৮০) ১৯৫২ সালে আলীগড় (লোকসভা কেন্দ্র) থেকে সদস্য ছিলেন। তিনি ছিলেন আগরওয়াল বৈশ্য।
বাংলাদেশ সড়ক পরিবহন কর্তৃপক্ষ
বাংলাদেশ সড়ক পরিবহন কর্তৃপক্ষ (সংক্ষেপে বিআরটিএ) মোটর যান অধ্যাদেশ, ১৯৮৩ (সংশোধনী-১৯৮৭) -এর অধ্যায় ২ দ্বারা গঠিত এবং ১৯৮৮ সাল থেকে কার্যক্রম চালাচ্ছে। বিআরটিএ বাংলাদেশের সড়ক পরিবহন খাত ও সড়ক নিরাপত্তা মধ্যে শৃঙ্খলা নিশ্চিত করার জন্য একটি নিয়ন্ত্রক সংস্থা। বিআরটিএ ও পরিচালনা এবং নিয়ন্ত্রণ কর্তৃপক্ষ। বিআরটিএ মোটর যান অধ্যাদেশ, ১৯৮৩ উদ্দেশ্য পূরণকল্পে সড়ক পরিবহন ও সেতু মন্ত্রণালয়ের অধীনে কাজ করছে। সংস্থাটির প্রধান নির্বাহী হচ্ছেন চেয়ারম্যান,যিনি সংস্থার বিধি দ্বারা এবং সরকারের নির্দেশনা অনুযায়ী কাজ করে থাকেন।
মাছপাড়া ডিগ্রী কলেজ
মাছপাড়া ডিগ্রী কলেজ বাংলাদেশের রাজবাড়ী জেলার পাংশা উপজেলার একটি শিক্ষা প্রতিষ্ঠান। গ্রামীণ পরিবেশে অবস্থিত এই শিক্ষা প্রতিষ্ঠানটি উপজেলার একটি উল্লেখযোগ্য কলেজ।
অবস্থান ও আয়তন
পাংশা উপজেলার প্রাণকেন্দ্রে প্রায় ৫ একর জমির উপর কলেজটি অবস্থিত। মাছপাড়া রেলওয়ে প্লাটফর্মের ৪০ গজ দুরে উত্তর পশ্চিম দিকে অবস্থিত মাছপাড়া ডিগ্রী কলেজের খলিল উদ্দিন কলা ভবন।
অবকাঠামো
দুইটি বহুতল বিশিষ্ট ভবন নিয়ে প্রতিষ্ঠানটি গড়ে উঠেছে যার মধে রয়েছে প্রশাসনিক ভবন ও শ্রেণিকক্ষ।
বিষবৃক্ষ
বঙ্কিমচন্দ্রের জীবদ্দশায় বিষবৃক্ষ উপন্যাসের আটটি সংস্করণ প্রকাশিত হয়। উপন্যাসটি অন্যান্য ভাষাতেও অনূদিত হয়েছিল। ১৮৯১ সালে শিয়ালকোট থেকে এর হিন্দুস্তানি অনুবাদ প্রকাশিত হয়। ১৮৮৪ সালে মিরিয়ম এস. নাইট The Poison Tree নামে এর ইংরেজি অনুবাদ প্রকাশ করেন। ১৮৯৪ সালে বিষবৃক্ষ উপন্যাসের সুইডিশ অনুবাদ প্রকাশিত হয়। অমৃতলাল বসু এই উপন্যাসের নাট্যরূপ দিয়েছিলেন। নাটকটি বহুবার মঞ্চায়িত হয়েছিল।
সারাংশ
গোবিন্দপুরের জমিদার নগেন্দ্রনাথ দত্ত কলকাতা যাত্রার পথে অনাথা বালিকা কুন্দনন্দিনীর সন্ধান পান। কুন্দকে তিনি কলকাতায় তাঁর ভগিনী কমলমণির কাছে রেখে এসেছিলেন। কিন্তু পরে স্ত্রী সূর্যমুখীর একান্ত অনুরোধে তাঁকে গোবিন্দপুরে নিয়ে আসেন। সূর্যমুখীর দূরসম্পর্কীয় ভাই তারাচরণের সঙ্গে কুন্দের বিবাহ হয়। কিন্তু বিবাহের কিছুকাল পরেই তারাচরণের মৃত্যু হলে কুন্দ বিধবা হয়। এরপর নগেন্দ্রনাথ কুন্দের রূপলাবণ্য দর্শনে তার প্রতি আকৃষ্ট হন, কুন্দও নগেন্দ্রের প্রতি অনুরক্তা হয়ে পড়েন। সূর্যমুখী বিষয়টি অনুধাবন করেন। অন্যদিকে দেবীপুরের দুশ্চরিত্র জমিদার দেবেন্দ্রও তারাচরণের গৃহে কুন্দকে দেখে তার প্রতি আকৃষ্ট হন। হরিদাসী বৈষ্ণবীর ভেক ধরে নগেন্দ্রর বাড়িতে এসে তিনি কুন্দকে কুপ্রস্তাব দিয়ে যান। হীরা দাসী এই ব্যাপারে অনুসন্ধান করে সূর্যমুখীকে হরিদাসীর প্রকৃত স্বরূপ সম্পর্কে অবহিত করে। এদিকে সূর্যমুখী কমলমণিকে চিঠিতে নগেন্দ্রনাথের কুন্দর প্রতি অনুরাগের কথা জানালে, কমলমণি কুন্দকে কলকাতায় নিয়ে আসতে চায়। কুন্দ আত্মহত্যা করতে গিয়েও ব্যর্থ হয়। হরিদাসী বৈষ্ণবীর ঘটনায় সূর্যমুখী কর্তৃক অপমানিতা হয়ে কুন্দ গৃহত্যাগ করেন। তার অদর্শনে নগেন্দ্র অস্থির এবং সূর্যমুখীর প্রতি রুষ্ট হন। তিনি গৃহত্যাগের সংকল্প করেন। এমতাবস্থায় কুন্দ ফিরে এলে সূর্যমুখী নিজের উদ্যোগে স্বামীর সঙ্গে কুন্দের বিবাহ দেন। তারপর নিজে গৃহত্যাগ করেন। নগেন্দ্রনাথ তাঁকে খুঁজতে সব জায়গায় লোক পাঠান, তিনি নিজেও বেরিয়ে পড়েন। এদিকে ঘুরতে ঘুরতে সূর্যমুখী রোগাক্রান্ত হন। শেষে এক ব্রহ্মচারীর শুশ্রুষায় সুস্থ হয়ে ওঠেন। ব্রহ্মচারীই নগেন্দ্রনাথকে সংবাদ পাঠান। পরে উভয়ের পুনর্মিলন ঘটে। নগেন্দ্রনাথ গৃহে ফিরে কুন্দর সঙ্গে দেখা না করায় কুন্দ বিষপান করে (প্রকৃতপক্ষে হীরা দাসী কুন্দকে বিষ পান করায়)। পরদিন সকালে সূর্যমুখী যখন কুন্দকে দেখতে আসেন, তখন তার অন্তিম সময় আসন্ন। শেষে নগেন্দ্রনাথের পায়ে মাথা রেখে কুন্দ ইহলোক ত্যাগ করে।
উল্লেখযোগ্য চরিত্র
নগেন্দ্র, সূর্যমুখী, কুন্দনন্দিনী, হীরা।
সমালোচনা
বঙ্কিম-গবেষক অমিত্রসূদন ভট্টাচার্য লিখেছেন, "বঙ্কিমচন্দ্রের প্রথম তিনটি উপন্যাস রোম্যান্স-ধর্মী; এবং সেখানে সৌন্দর্যসৃষ্টিই তাঁর ছিল মুখ্য উদ্দেশ্য। কিন্তু বিষবৃক্ষ তাঁর রচিত প্রথম সামাজিক উপন্যাস। এই উপন্যাসে শুধু সৌন্দর্যসৃষ্টি নয়; সেই সঙ্গে দেশ ও মনুষ্যজাতির কিছু মঙ্গল সাধনের ইচ্ছাও যে তাঁর ছিল তাতে কোনো সন্দেহ নেই। বিষবৃক্ষ উপন্যাসের শেষ ছত্রে (বঙ্গদর্শন ১২৭৯ ফাল্গুন) তাই তাঁর মন্তব্য, "আমরা বিষবৃক্ষ সমাপ্ত করিলাম। ভরসা করি, ইহাতে গৃহে গৃহে অমৃত ফলিবে।" বঙ্গদর্শনের এই ছত্রে 'বিষবৃক্ষ' ও 'অমৃত' শব্দ দুটি বড় হরফে ছাপা হয়েছিল।"
বিষবৃক্ষ রচনার উদ্দেশ্য সম্পর্কে অসিতকুমার বন্দ্যোপাধ্যায় লিখেছেন, "বিষবৃক্ষে বিধবা বিবাহের কুফল দেখানো হয়েছে। অবশ্য এ উপন্যাস রামনারায়ণ তর্করত্নের 'কুলীনকুলসর্বস্ব' বা 'নবনাটক' নয়, উমেশচন্দ্র মিত্রের 'বিধবাবিবাহ'-ও নয়। কেবল বিধবাবিবাহের সামাজিক কুফল দেখানোর জন্য বঙ্কিমচন্দ্র এ উপন্যাস রচনা করেননি। তা যদি করতেন তা হলে তাঁকে প্রশংসার বিল্বদলে পূজার প্রয়োজন হত না। তা হলে এটি নিছক উদ্দেশ্যমূলক উপন্যাস হত। পুরুষের দুর্বল হৃদয়ের পরাজয় এবং সেই পতন থেকে আত্মরক্ষার কথা এ উপন্যাসে বর্ণিত হয়েছে। বিষবৃক্ষের বীজ কখন অজ্ঞাতসারে সুগোপনে মনের মাটিতে উপ্ত হয় তা আমরা বুঝতে পারি না, যখন সে তরু পুষ্পিত পল্লবিত হয়ে আমাদের সদসৎ বোধ ও বিবেকবৃত্তিকে হরণ করতে উদ্যত হয় তখনই আমাদের চেতনা হয়। তখন অনুতাপ ছাড়া আর কিছুই হাতে থাকে না।... আধুনিক জীবনের দ্বন্দ্বমুখর এই উপন্যাস, এই জাতীয় রচনার প্রথম বার্তাবহ।"
টঙ্গী নদী
টঙ্গী নদী বা টঙ্গী খাল নদী (Tongi River) বাংলাদেশের উত্তর-কেন্দ্রীয় অঞ্চলের ঢাকা ও গাজীপুর  জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টঙ্গী খাল নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২২।
ইসলামিক টিভি
ইসলামিক টিভি উপগ্রহ-ভিত্তিক একটি বাংলা ভাষার টেলিভিশন চ্যানেল ছিল। এটি বাংলাদেশের প্রথম ইসলামি চ্যানেল ছিল। চ্যানেলটির মালিক ছিলেন সাবেক প্রধানমন্ত্রী খালেদা জিয়ার ছোট ভাই সাইদ ইস্কন্দার। এর প্রধান কার্যালয় ঢাকার বাংলামোটরে অবস্থিত ছিল।
২০১৩ সালের ৬ মে বাংলাদেশ টেলিযোগাযোগ নিয়ন্ত্রণ কমিশন সরকারী নির্দেশে চ্যানেলটি বন্ধ করে দেয়। ইসলামিক টিভির প্রধান বার্তা সম্পাদক এ বি এম সাদ বিন রাবি অভিযোগ করে জানান, দিবাগত রাত পৌনে দুইটায় প্রায় ৭০ জন পুলিশ ও অস্ত্রে সজ্জিত প্রায় ৯০ জন সরকারদলীয় কর্মী প্রতিষ্ঠানের কার্যালয়ে প্রবেশ করেন। তাদের হাতে গেট ভাঙার সরঞ্জামও ছিল। তারা ভেতরে প্রবেশ করে বেশ কিছু দামি সম্প্রচার যন্ত্র ও হার্ডডিস্ক ভাঙচুর করেন।
শাহরিয়ার নাজিম জয়
শাহারিয়ার নাজিম জয়  হলেন একজন বাংলাদেশী অভিনেতা, পরিচালক ও প্রযোজক। তিনি প্রধানত টেলিভিশন নাটক ও ধারাবাহিক নাটকে অভিনয় করেন। ২০০৭ সালে গোধুলী লগ্নে নাটক দিয়ে তার টেলিভিশন পর্দায় অভিষেক হয়। তিনি বিলেত বিলাস ও কন্যা কুমারী টেলিভিশন নাটক দিয়ে জনপ্রিয়তা অর্জন করেন। তার পরিচালিত প্রথম টেলিভিশন নাটক গলির মোড়ে সিডির দোকান। ২০০৬ সালে জীবনের গল্প দিয়ে তার চলচ্চিত্রে অভিষেক হয়। পরবর্তীতে তিনি এই যে দুনিয়া, গ্রাম গঞ্জের পিরীত, পাষাণের প্রেম, ও মোস্ট ওয়েলকাম ২ চলচ্চিত্রে অভিনয় করেন। ২০১৫ সালে প্রার্থনা দিয়ে তার চলচ্চিত্র পরিচালনায় অভিষেক হয়। এছাড়া তিনি এটিএন বাংলার সেলিব্রিটি টক-শো "সেন্স অফ হিউমার", এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেছেন।  বর্তমানে তিনি চ্যানেল আইয়ের ৩০০ সেকেন্ড অনুষ্ঠান উপস্থাপনা করেন।
কর্মজীবন
১৯৯৭ সালে গোধুলী লগ্নে নাটকে অভিনয়ের মধ্য দিয়ে জয়ের টেলিভিশন পর্দায় অভিষেক হয়। একই বছর তিনি বুলবুল আহমেদ পরিচালিত অন্যমনে টেলিভিশন নাটকে তাজিন আহমেদের বিপরীতে অভিনয় করেন। একক নায়ক হিসেবে তিনি বুলবুল আহমেদের বিলেত বিলাস ও কন্যা কুমারী টেলিভিশন নাটক দিয়ে জনপ্রিয়তা অর্জন করেন। ২০০৪ সালে তিনি পাতা ঝরে বৃক্ষ মরে না টেলিভিশন নাটকে অভিনয় করেন। সোহেল আরমান পরিচালিত এই নাটকে তার বিপরীতে ছিলেন রুমানা রশিদ ঈশিতা।
গাজী মাজহারুল আনোয়ার পরিচালিত জীবনের গল্প (২০০৬) দিয়ে তার চলচ্চিত্র অভিনয়ে অভিষেক হয়। এতে তার বিপরীতে অভিনয় করেন শাবনূর। পরের বছর তিনি মাজহারুল আনোয়ারের এই যে দুনিয়া চলচ্চিত্রে অভিনয় করেন। একই বছর তিনি সোহেল আরমান পরিচালিত গ্রাম গঞ্জের পিরীত চলচ্চিত্রে অভিনয় করেন। গলির মোড়ে সিডির দোকান দিয়ে তার টেলিভিশন নাটক পরিচালনায় অভিষেক হয়।
২০১০ সালের ঈদুল ফিতরে তিনি ২৫টি নাটকে কাজ করেন। তিনি নিজে সাতটি নাটক রচনা ও পরিচালনা করেন। তার নিজের রচনা ও পরিচালনায় তিতির ও শঙ্খচিল নাটকটি দেশ টিভিতে প্রচারিত হয়। এই নাটক দিয়ে প্রায় ছয় বছর পর তিনি ঈশিতার বিপরীতে কাজ করেন। তার রচিত ও পরিচালিত স্বার্থপর নাটকটি বিটিভিতে প্রচারিত হয়। এছাড়া তিনি আলভী আহমেদ পরিচালিত কক্ষপথ। এতে তার বিপরীতে ছিলেন নুসরাত ইমরোজ তিশা।
২০১৫ সালে জয়ের চলচ্চিত্র পরিচালনায় অভিষেক হয়। তার নিজের রচিত ও পরিচালিত প্রার্থনা চলচ্চিত্রটি প্রযোজনা করে ইমপ্রেস টেলিফিল্ম। শুরুতে এর নাম রাখা হয়েছিল আমরা যারা বাবা-মা, পরে তা পরিবর্তন করে প্রার্থনা রাখা হয়। এটি শহুরে জীবনে পিতামাতার কাছ থেকে সন্তানের দুরত্ব সৃষ্টির গল্প। চলচ্চিত্রটি ঈদুল আযহায় চ্যানেল আইয়ে মুক্তি দেওয়া হয়। ২০১৬ সালে জয় এটিএন বাংলার সেলিব্রিটি টক-শো সেন্স অফ হিউমার উপস্থাপনা করেন। তিনি নিজেই অনুষ্ঠানটির পরিকল্পনা, উপস্থাপনা ও পরিচালনা করেন। এছাড়া তিনি ২০১৭ সালে এশিয়ান টিভির "কমনসেন্স" এবং একুশে টেলিভিশনের "উইথ নাজিম জয়" অনুষ্ঠান উপস্থাপনা করেন। উপস্থাপনার পাশাপাশি তিনি জিনাত হাকিম রচিত তাহাদের কথা টেলিভিশন নাটকে অভিনয় করেন। এই নাটকের মাধ্যমে তিনি প্রায় এক যুগ পর ফারজানা চুমকির বিপরীতে অভিনয় করেন। নাটকটি সেপ্টেম্বর মাসে বিটিভিতে প্রচারিত হয়। এছাড়া তার পরিচালিত দ্বিতীয় চলচ্চিত্র অর্পিতার নির্মাণ-উত্তর কাজ চলছে।
বিতর্ক
২০১৭ সালের সেপ্টেম্বরে টেলিভিশন নির্মাতা ও অভিনেতা হাসান জাহাঙ্গীর, জয়, হাসান মাসুদ ও সিদ্দিকের বিরুদ্ধে মানহানির মামলা করেন। এশিয়ান টিভিতে জয়ের উপস্থাপনায় কমনসেন্স অনুষ্ঠানে হাসান মাসুদ জাহাঙ্গীরকে নিয়ে অশালীন কথা বলা ও তার শিক্ষাগত যোগ্যতা নিয়ে মন্তব্য করলে ও সিদ্দিক সমর্থন দেন। এই মন্তব্যের কারণে জাহাঙ্গীর তাদের তিনজনের বিরুদ্ধে মানহানির মামলা করেন।
মুফতি মুনির শাকির
থাম্ব|200x200পিক্সেল| রাওয়ালপিন্ডিতে মুনীর শাকির বিরোধী স্লোগান মুফতি মুনির শাকির একজন দেওবন্দি ইসলামি পন্ডিত এবং পাকিস্তানে সক্রিয় জঙ্গি।
প্রাথমিক জীবন
শাকির খাইবার পাখতুনখোয়ার কারাক জেলার খট্টক বংশের একটি পশতুন পরিবারে জন্মগ্রহণ করেন।
বেতার মন্ত্রণালয়
খাইবার এজেন্সির বারা তহসিলে চলে যাওয়ার পর শাকিরের খ্যাতি বৃদ্ধি পায়। সেখানে তিনি একটি এফএম পাইরেট রেডিও স্টেশন প্রতিষ্ঠা করেন। এই ব্যবস্থাটিকে ব্যবহার করে তিনি দেওবন্দি ধর্মতত্ত্বের ভিত্তিতে তার ধর্মীয় বিশ্বাস প্রচার শুরু করেন। তার আরো বিতর্কিত ঘোষণার মধ্যে ছিল তার কথিত বিবৃতি যে আফিম হালাল, যদি এটি উত্পাদিত হয় এবং চিকিৎসার উদ্দেশ্যে ব্যবহার করা হয়।